Шактызм

Шактызм (, у перакладзе — «дактрына сілы» або «вучэнне Багіні») — кірунак індуізму, заснаваны на глыбокай пашане Шакці — Багіні-маці ў індуізме — як абсалютнай і першапачатковай форме Бога.

Шактызм уключае ў сябе плеяду багінь, якія разглядаюцца як розныя аспекты боскай жаночай энергіі, званай Шакці. Пакланенне вар’іруецца ад шанавання Дургі да Парваці і Калі. Пасля заняпаду будызму ў Індыі індуісцкія і будыйскія багіні былі аб’яднаны ў Махавід’ю, пантэон з дзесяці багінь. Найбольш распаўсюджаныя формы Махадэві ўключаюць Дургу, Калі, Сарасваты, Лакшмі, Парваці. Таксама пакланяюцца розным грамадэватам у індыйскіх вёсках.

Тэксты індуізму шруці і смрыці складаюць важную аснову святога пісання ў шактызме. Такія пісанні, як Дэві Махатм’я, Дэві-Бхагавата Пурана, Каліка Пурана і Шакта Упанішады, шануюцца. Дэві Махатмія лічыцца ў шактызме такім жа важным, як і Бхагавадгіта. Дэві шануюць у многіх індуісцкіх храмах і пакланяюцца падчас розных індуісцкіх святаў. Традыцыя і святы, прысвечаныя багіням, такія як Дурга пуджа, вельмі папулярныя ва Усходняй Індыі.

Увогуле, Шактызм выступае індуісцкай версіяй шанавання багіні ў іншых рэлігіях. Пры тым, ні ў якой іншай рэлігійнай традыцыі свету не мае дактрыны, якая адрозніваецца такой адкрыта «жаночай» арыентацыяй. Важнае месца ў практыцы займае абагаўленне самой жанчыны, таму (як лічаць шактысты) жанчынаненавіснікі не здольныя практыкаваць у рамках дадзенай сампрадаі.

 Зноскі 
Катэгорыя:Індуізм
Катэгорыя:Паняцці індуізму
Катэгорыя:Кірункі індуізму
Катэгорыя:Шактызм